CELEX: 32022R0113
Language: el
Date: 2022-01-27 00:00:00
Title: Εκτελεστικός κανονισμός (ΕΕ) 2022/113 του Συμβουλίου της 27ης Ιανουαρίου 2022 για την εφαρμογή του κανονισμού (ΕΕ) αριθ. 101/2011 για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία

28.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 19/7
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/113 ΤΟΥ ΣΥΜΒΟΥΛΙΟΥ
         της 27ης Ιανουαρίου 2022
         για την εφαρμογή του κανονισμού (ΕΕ) αριθ. 101/2011 για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 101/2011 του Συμβουλίου, της 4ης Φεβρουαρίου 2011, για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία (1), και ιδίως το άρθρο 12,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 4 Φεβρουαρίου 2011 το Συμβούλιο εξέδωσε τον κανονισμό (ΕΕ) αριθ. 101/2011.
                  
               
                     (2)
                  
                  
                     Βάσει επανεξέτασης, οι πληροφορίες του παραρτήματος I του εν λόγω κανονισμού σχετικά με το σκεπτικό θα πρέπει να τροποποιηθούν για τρία πρόσωπα, και οι πληροφορίες σχετικά με την εφαρμογή των δικαιωμάτων υπεράσπισης και του δικαιώματος αποτελεσματικής δικαστικής προστασίας δυνάμει της νομοθεσίας της Τυνησίας θα πρέπει να τροποποιηθούν για επτά πρόσωπα.
                  
               
                     (3)
                  
                  
                     Το παράρτημα I του κανονισμού (ΕΕ) αριθ. 101/2011 θα πρέπει, κατά συνέπεια, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΕ) αριθ. 101/2011 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Ιανουαρίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  ΕΕ L 31 της 5.2.2011, σ. 1.
      
      
         
            ΠΑΡΑΡΤΗΜΑ
            Το παράρτημα I του κανονισμού (ΕΕ) αριθ. 101/2011 τροποποιείται ως εξής:
            
                        i)
                     
                     
                        Οι ακόλουθες καταχωρίσεις στο τμήμα «Α. Κατάλογος των αναφερομένων στο άρθρο 2 προσώπων και οντοτήτων» αντικαθίστανται από το ακόλουθο κείμενο:
                        
                                     
                                 
                                 
                                    Ονομασία
                                 
                                 
                                    Αναγνωριστικά στοιχεία
                                 
                                 
                                    Σκεπτικό της απόφασης
                                 
                              
                                    «7.
                                 
                                 
                                    Halima Bent Zine El Abidine Ben Haj Hamda BEN ALI
                                 
                                 
                                    Ιθαγένεια: Τυνησιακή
                                    Τόπος γέννησης: Τύνιδα Τυνησίας
                                    Ημερομηνία γέννησης: 17 Ιουλίου 1992
                                    Τελευταία γνωστή διεύθυνση: Προεδρικό Μέγαρο, Τύνιδα Τυνησίας
                                    Αριθ. δελτίου ταυτότητας: 09006300
                                    Εκδούσα χώρα: Τυνησία
                                    Φύλο: θήλυ
                                    Άλλες πληροφορίες: θυγατέρα της Leïla TRABELSI
                                 
                                 
                                    Πρόσωπο σε βάρος του οποίου έχει κινηθεί ποινική διαδικασία ή διαδικασία ανάκτησης περιουσιακών στοιχείων κατόπιν τελεσίδικης δικαστικής απόφασης από τις τυνησιακές αρχές σχετικά με συνέργεια σε υπεξαίρεση δημόσιου χρήματος από κρατικό λειτουργό, συνέργεια σε παράβαση καθήκοντος εκ μέρους κρατικού λειτουργού προκειμένου να παρασχεθεί αθέμιτο όφελος σε τρίτο πρόσωπο και να προκληθεί ζημία στο δημόσιο, με την άσκηση παράνομης επιρροής σε κρατικό λειτουργό με σκοπό την απόκτηση άμεσων ή έμμεσων πλεονεκτημάτων υπέρ τρίτων, και σχετιζόμενο με την Leila Trabelsi (αριθ. 2).
                                 
                              
                                    29.
                                 
                                 
                                    Ghazoua Bent Zine El Abidine Ben Haj Hamda BEN ALI
                                 
                                 
                                    Ιθαγένεια: Τυνησιακή
                                    Τόπος γέννησης: Μπαρντό (Le Bardo)
                                    Ημερομηνία γέννησης: 8 Μαρτίου 1963
                                    Τελευταία γνωστή διεύθυνση: 49 avenue Habib Bourguiba — Carthage (Καρχηδόνα)
                                    Αριθ. δελτίου ταυτότητας: 00589758
                                    Εκδούσα χώρα: Τυνησία
                                    Φύλο: θήλυ
                                    Άλλες πληροφορίες: γιατρός, θυγατέρα της Naïma EL KEFI, σύζυγος του Slim ZARROUK
                                 
                                 
                                    Πρόσωπο σε βάρος του οποίου έχει κινηθεί ποινική διαδικασία ή διαδικασία ανάκτησης περιουσιακών στοιχείων κατόπιν τελεσίδικης δικαστικής απόφασης από τις τυνησιακές αρχές σχετικά με συνέργεια σε υπεξαίρεση δημόσιου χρήματος από κρατικό λειτουργό, συνέργεια σε παράβαση καθήκοντος εκ μέρους κρατικού λειτουργού προκειμένου να παρασχεθεί αθέμιτο όφελος σε τρίτο πρόσωπο και να προκληθεί ζημία στο δημόσιο, και άσκηση παράνομης επιρροής σε κρατικό λειτουργό με σκοπό την απόκτηση άμεσων ή έμμεσων πλεονεκτημάτων υπέρ τρίτων, και σχετιζόμενο με τον Slim Zarrouk (αριθ. 30).
                                 
                              
                                    42.
                                 
                                 
                                    Ghazoua Bent Hamed Ben Taher BOUAOUINA
                                 
                                 
                                    Ιθαγένεια: Τυνησιακή
                                    Τόπος γέννησης: Μοναστήρι (Monastir)
                                    Ημερομηνία γέννησης: 30 Αυγούστου 1982
                                    Τελευταία γνωστή διεύθυνση: rue Ibn Maja — Khezama est — Sousse
                                    Αριθ. δελτίου ταυτότητας: 08434380
                                    Εκδούσα χώρα: Τυνησία
                                    Φύλο: θήλυ
                                    Άλλες πληροφορίες: θυγατέρα της Hayet BEN ALI, σύζυγος του Badreddine BENNOUR
                                 
                                 
                                    Πρόσωπο σε βάρος του οποίου έχει κινηθεί ποινική διαδικασία ή διαδικασία ανάκτησης περιουσιακών στοιχείων κατόπιν τελεσίδικης δικαστικής απόφασης από τις τυνησιακές αρχές σχετικά με συνέργεια σε υπεξαίρεση δημόσιου χρήματος από κρατικό λειτουργό, συνέργεια σε παράβαση καθήκοντος εκ μέρους κρατικού λειτουργού προκειμένου να παρασχεθεί αθέμιτο όφελος σε τρίτο πρόσωπο και να προκληθεί ζημία στο δημόσιο, και άσκηση παράνομης επιρροής σε κρατικό λειτουργό με σκοπό την απόκτηση άμεσων ή έμμεσων πλεονεκτημάτων υπέρ τρίτων, και σχετιζόμενο με την Hayet Ben Ali (αριθ. 33).»
                                 
                              
                  
                        ii)
                     
                     
                        Στις ακόλουθες καταχωρίσεις στο τμήμα Β, «Δικαιώματα υπεράσπισης και δικαίωμα αποτελεσματικής δικαστικής προστασίας δυνάμει της νομοθεσίας της Τυνησίας», υπό τον τίτλο «Εφαρμογή των δικαιωμάτων υπεράσπισης και του δικαιώματος αποτελεσματικής δικαστικής προστασίας», προστίθενται οι ακόλουθες τελικές προτάσεις:
                        
                                    «25.
                                 
                                 
                                    Στις 15 Φεβρουαρίου 2021 και στις 10 Μαρτίου 2021, ο κ. CHIBOUB εξετάστηκε από ανακριτή στην υπόθεση 19592/1. Στις 31 Μαρτίου 2021, ο ανακριτής αποφάσισε να διαχωρίσει την υπόθεσή του από τη γενική υπόθεση 19592/1. Η υπόθεση 1137/2 εκκρεμεί.
                                 
                              
                                    26.
                                 
                                 
                                    Στις 31 Μαρτίου 2021 ο ανακριτής αποφάσισε να διαχωρίσει την υπόθεσή της από τη γενική υπόθεση 19592/1. Η υπόθεση 1137/2 εκκρεμεί.
                                 
                              
                                    30.
                                 
                                 
                                    Απόφαση του Εφετείου της Τύνιδας της 15ης Απριλίου 2021 στην υπόθεση 29443 τον καταδίκασε για υπεξαίρεση δημόσιων πόρων.
                                 
                              
                                    31.
                                 
                                 
                                    Απόφαση του Εφετείου της Τύνιδας της 1ης Νοεμβρίου 2018 στην υπόθεση 27658 τον καταδίκασε για υπεξαίρεση δημόσιων πόρων.
                                 
                              
                                    33.
                                 
                                 
                                    Απόφαση της 14ης Μαρτίου 2019 στην υπόθεση 40800 την καταδίκασε για υπεξαίρεση δημόσιων πόρων.
                                 
                              
                                    34.
                                 
                                 
                                    Απόφαση της 7ης Ιανουαρίου 2016 στην υπόθεση 28264 την καταδίκασε για υπεξαίρεση δημόσιων πόρων.
                                 
                              
                                    46.
                                 
                                 
                                    Απόφαση του πρωτοδικείου της Τύνιδας της 21ης Μαρτίου 2019 στην υπόθεση 41328/19 τον καταδίκασε για υπεξαίρεση δημόσιων πόρων».